Document ID: 32007R0569

KOMISJONI MÄÄRUS (EÜ) nr 569/2007,
24. mai 2007,
millega muudetakse määrust (EÜ) nr 210/2007, milles sätestatakse erand määrusest (EÜ) nr 1282/2006 seoses toetuse eelkinnitust sisaldavate ekspordilitsentside kehtivusajaga piima- ja piimatootesektoris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 31 lõiget 14,
ning arvestades järgmist:
(1)
Komisjoni 17. augusti 2006. aasta määruse (EÜ) nr 1282/1999 (millega kehtestatakse nõukogu määruse (EÜ) nr 1255/1999 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta) (2) artiklis 8 on sätestatud ekspordilitsentside kehtivusaeg.
(2)
Selleks et kaitsta ühenduse eelarvet tarbetute kulude eest ja vältida eksporditoetuse korra spekulatiivset kohaldamist piimandussektoris, on komisjoni määruses (EÜ) nr 210/2007 (3) ettevaatusabinõuna sätestatud, et erandina määrusest (EÜ) nr 1282/2006 tuleks piimatoodete puhul, mille kohta on esitatud taotlus pärast 1. märtsi 2007, piirata ekspordilitsentside kehtivusaega 30. juunini 2007.
(3)
Nii sise- kui maailmaturu hoolikas jälgimine on näidanud, et pikema kehtivusajaga litsentsid saab järk-järgult uuesti kehtestada, ilma et see kahjustaks ühise turukorralduse nõuetekohast toimimist. Seepärast on asjakohane määrust (EÜ) nr 210/2007 muuta.
(4)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 210/2007 artikkel 1 asendatakse järgmisega:
„Artikkel 1
Erandina määruse (EÜ) nr 1282/2006 artiklist 8 kehtivad toetuse eelkinnitust sisaldavad ekspordilitsentsid, mille taotlused on esitatud enne 14. juunit 2007 ja mis hõlmavad kõnealuse artikli punktis c osutatud tooteid, kuni 30. juunini 2007.”
Artikkel 2
Käesolev määrus jõustub Euroopa Liidu Teatajas avaldamise päeval.
Käesolevat määrust kohaldatakse alates 25. maist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. mai 2007

Labels: 3
17
15
6